62022TJ0208_RES
Vec T‑208/22
Kinda Machlúf
proti
Rade Európskej únie
Rozsudok Všeobecného súdu (deviata rozšírená komora) zo 17. júla 2024
„Spoločná zahraničná a bezpečnostná politika – Reštriktívne opatrenia prijaté s ohľadom na situáciu v Sýrii – Zmrazenie finančných prostriedkov a hospodárskych zdrojov – Obmedzenie vstupu na územie členských štátov – Zoznam osôb, subjektov a orgánov, na ktoré sa vzťahuje zmrazenie finančných prostriedkov a hospodárskych zdrojov alebo na ktoré sa vzťahujú obmedzenia vstupu na územie členských štátov – Zapísanie mena žalobcu do zoznamu a jeho ponechanie na zozname – Dedič osoby, na ktorú sa už vzťahujú reštriktívne opatrenia – Právo na obhajobu – Nesprávne posúdenie – Primeranosť – Právo vlastniť majetok – Sloboda pohybu a pobytu v členských štátoch – Právo na rodinný život – Mimozmluvná zodpovednosť“
Súdne konanie – Rozhodnutie alebo nariadenie, ktorým sa v priebehu konania nahrádza napadnutý akt – Návrh na úpravu žaloby – Podmienky
(Rokovací poriadok Všeobecného súdu, článok 86 ods. 1)
(pozri body 25, 29)
Súdne konanie – Rozhodnutie alebo nariadenie, ktorým sa v priebehu konania nahrádza napadnutý akt – Návrh na úpravu žaloby – Povinnosť žalobcu pripojiť k tomuto návrhu primerané žalobné dôvody a tvrdenia – Neexistencia s výnimkou podstatných rozdielov medzi týmito dvoma aktmi – Povinnosť overenia zo strany Všeobecného súdu
(Rokovací poriadok Všeobecného súdu, článok 86 ods. 1 a 4)
(pozri body 35 – 37)
Súdne konanie – Úprava návrhov v priebehu konania – Formálne požiadavky – Zhrnutie uvádzaných žalobných dôvodov – Prebratie pôvodných žalobných dôvodov – Podmienky
(Rokovací poriadok Všeobecného súdu, článok 86 ods. 4)
(pozri body 38, 39)
Právo Európskej únie – Zásady – Právo na obhajobu – Právo na účinnú súdnu ochranu – Reštriktívne opatrenia – Povinnosť oznámiť individuálne a konkrétne dôvody prijatých rozhodnutí – Právo byť vypočutý pred prijatím takýchto opatrení – Obmedzenia – Podmienky
[Charta základných práv Európskej únie, článok 41 ods. 2 písm. a); rozhodnutie Rady 2013/255/SZBP, zmenené rozhodnutím (SZBP) 2022/242, príloha; nariadenia Rady č. 36/2012 a 2022/237]
(pozri body 51 – 54, 56, 58, 61)
Právo Európskej únie – Zásady – Právo na obhajobu – Právo byť vypočutý – Povinnosť inštitúcií súhlasiť so stanoviskom zainteresovaných strán – Neexistencia – Povinnosť odpovedať na všetky tvrdenia účastníkov konania – Neexistencia
(Charta základných práv Európskej únie, článok 41 ods. 2)
(pozri bod 68)
Európska únia – Súdne preskúmanie zákonnosti aktov inštitúcií – Reštriktívne opatrenia voči Sýrii – Rozsah preskúmania – Dôkaz dôvodnosti opatrenia – Povinnosť príslušného orgánu Únie preukázať v prípade spochybnenia dôvodnosť dôvodov uvádzaných voči dotknutým osobám alebo subjektom
[Charta základných práv Európskej únie, článok 47; rozhodnutie Rady 2013/255/SZBP, zmenené rozhodnutiami (SZBP) 2022/242 a (SZBP) 2023/1035, príloha; nariadenia Rady č. 36/2012, 2022/237 a 2023/1027]
(pozri body 76 – 82)
Európska únia – Súdne preskúmanie zákonnosti aktov inštitúcií – Reštriktívne opatrenia voči Sýrii – Rozsah preskúmania – Zaradenie žalobcu do zoznamu pripojeného k napadnutému rozhodnutiu z dôvodu jeho príslušnosti k rodinám Assadovcov alebo Machlúfovcov – Verejne dostupné dokumenty – Dôkazná hodnota
[Charta základných práv Európskej únie, článok 47; rozhodnutie Rady 2013/255/SZBP, zmenené rozhodnutiami (SZBP) 2022/242 a (SZBP) 2023/1035, príloha; nariadenia Rady č. 36/2012, 2022/237 a 2023/1027]
(pozri body 83, 86, 87, 121 – 123)
Spoločná zahraničná a bezpečnostná politika – Osobitné reštriktívne opatrenia voči určitým osobám a subjektom s ohľadom na situáciu v Sýrii – Rozhodnutie 2013/255/SZBP a nariadenie č. 36/2012 – Domnienka podpory sýrskeho režimu v prípade vplyvných podnikateliek a podnikateľov pôsobiacich v Sýrii a členov rodín Assadovcov alebo Machlúfovcov – Prípustnosť – Podmienky
[Rozhodnutie Rady 2013/255/SZBP, zmenené rozhodnutím (SZBP) 2015/1836, článok 27 ods. 1, článok 27 ods. 2 písm. a) a b) a článok 28 ods. 1 a 2; nariadenia Rady č. 36/2012 a 2015/1828, článok 15 ods. 1 písm. a) a článok 15 ods. 1a písm. b)]
(pozri body 89 – 92, 94)
Spoločná zahraničná a bezpečnostná politika – Osobitné reštriktívne opatrenia voči určitým osobám a subjektom s ohľadom na situáciu v Sýrii – Rozhodnutie 2013/255/SZBP a nariadenie č. 36/2012 – Domnienka podpory sýrskeho režimu v prípade členov rodín Assadovcov alebo Machlúfovcov – Prípustnosť – Podmienky – Vyvrátiteľná domnienka – Dôkaz o opaku – Neexistencia
[Rozhodnutie Rady 2013/255/SZBP, zmenené rozhodnutím (SZBP) 2015/1836, článok 27 ods. 1 až 3 a článok 28 ods. 1 až 3; nariadenia Rady č. 36/2012 a 2015/1828, článok 15 ods. 1 písm. a), článok 15 ods. 1a písm. b) a článok 15 ods. 1b]
(pozri body 93, 95 – 98, 101 – 104, 114, 116, 125)
Spoločná zahraničná a bezpečnostná politika – Reštriktívne opatrenia voči Sýrii – Zmrazenie finančných prostriedkov a obmedzenia vstupu osôb, subjektov alebo orgánov spojených so sýrskym režimom – Obmedzenia práva vlastniť majetok – Porušenie zásady proporcionality – Neexistencia
[Článok 5 ods. 4 a článok 29 ZEÚ; článok 215 ZFEÚ; Charta základných práv Európskej únie, článok 17 a článok 52 ods. 1; rozhodnutie Rady 2013/255/SZBP, zmenené rozhodnutiami (SZBP) 2022/242 a (SZBP) 2023/1035, článok 28 ods. 6; nariadenia Rady č. 36/2012, 2022/237 a 2023/1027, článok 16]
(pozri body 131 – 155, 160)
Spoločná zahraničná a bezpečnostná politika – Reštriktívne opatrenia voči Sýrii – Zmrazenie finančných prostriedkov a obmedzenia vstupu osôb, subjektov alebo orgánov spojených so sýrskym režimom – Obmedzenia práva na rešpektovanie súkromného a rodinného života – Porušenie zásady proporcionality – Neexistencia
[Článok 5 ods. 4 a článok 29 ZEÚ; článok 215 ZFEÚ; Charta základných práv Európskej únie, článok 7 a článok 52 ods. 1; rozhodnutie Rady 2013/255/SZBP, zmenené rozhodnutiami (SZBP) 2022/242 a (SZBP) 2023/1035, článok 27 ods. 9 a článok 34; nariadenia Rady č. 36/2012, 2022/237 a 2023/1027, článok 32 ods. 4]
(pozri body 163, 168 – 183)
Mimozmluvná zodpovednosť – Podmienky – Protiprávnosť – Ujma – Príčinná súvislosť – Kumulatívne podmienky
(Článok 340 druhý odsek ZFEÚ)
(pozri body 187, 191, 192)
Zhrnutie
Všeobecný súd svojím rozsudkom zamietol žalobu o neplatnosť, ktorú podala Kinda Machlúf (Makhlouf) proti aktom, ktorými bolo jej meno zapísané do zoznamov osôb, ktoré majú prospech zo sýrskeho režimu alebo ho podporujú a ktoré z tohto dôvodu podliehajú reštriktívnym opatreniam. Spresnil najmä pôsobnosť kritéria rodinnej príslušnosti stanoveného rozhodnutím 2013/255 (
1
), pokiaľ ide o reštriktívne opatrenia voči Sýrii, a pravidlá týkajúce sa dôkazného bremena a vyvrátenia domnienky stanovenej týmto rozhodnutím.
Pani Kinda Machlúf je jednou z dcér Mohammeda Machlúfa, podnikateľa sýrskej štátnej príslušnosti, ktorý zomrel 12. septembra 2020 a ktorého meno bolo zaradené do zoznamov osôb a subjektov, na ktoré sa vzťahujú reštriktívne opatrenia prijaté Radou voči Sýrii v roku 2011. (
2
)
Meno žalobkyne bolo zapísané do sporných zoznamov 21. februára 2022 (
3
) s týmto odôvodnením: „Dcéra Mohammeda Makhloufa. Členka rodiny Machlúfovcov (Makhlouf).“ Toto zaradenie do zoznamov bolo založené na kritériu príslušnosti k rodinám Assadovcov a Machlúfovcov, ktoré je stanovené v článku 27 ods. 2 písm. b) a článku 28 ods. 2 písm. b) rozhodnutia 2013/255, zmeneného rozhodnutím 2015/1836, ako aj v článku 15 ods. 1a písm. b) nariadenia č. 36/2012 (
4
), zmeneného nariadením 2015/1828. Na tento účel Rada vychádzala z rozhodnutia sýrskeho súdu z 27. septembra 2020 o začatí dedičského konania po Mohammedovi Machlúfovi, ktoré žalobkyňa, dedička zosnulého, nenapadla. Meno žalobkyne bolo ponechané na sporných zoznamoch najmä k 25. máju 2023. (
5
)
Posúdenie Všeobecným súdom
Podľa žalobkyne samotná skutočnosť, že patrí do rodiny Machlúfovcov, by nemala odôvodniť prijatie reštriktívnych opatrení voči nej. V tejto súvislosti Všeobecný súd v prvom rade poukázal na to, že osobitné kritériá na zaradenie do zoznamov pre rôzne kategórie osôb uvedené v rozhodnutí 2013/255, zmenenom rozhodnutím 2015/1836, (
6
) sú autonómne vo vzťahu ku všeobecnému kritériu spriaznenosti so sýrskym režimom vymedzenému v tomto rozhodnutí. (
7
) Samotná príslušnosť k jednej z kategórií dotknutých osôb tak postačuje na to, aby bolo možné prijať sporné reštriktívne opatrenia, pričom nie je potrebné predložiť dôkaz o podpore, ktorú dotknuté osoby poskytujú existujúcemu sýrskemu režimu, alebo o výhodách, ktoré z neho majú. Všeobecný súd z toho vyvodil, že kritérium rodinnej príslušnosti predstavuje objektívne kritérium, ktoré je autonómne a samo osebe postačujúce na odôvodnenie prijatia reštriktívnych opatrení voči „členom rod[iny]… Makhloufovcov“. Dotknuté osoby však nemusia byť zapísané do sporných zoznamov, ak existujú dostatočné informácie o tom, že nie sú spojené so sýrskym režimom, že naň nemajú nijaký vplyv alebo že pri nich neexistuje reálne riziko obchádzania reštriktívnych opatrení. (
8
) Všeobecný súd v tejto súvislosti pripomenul, že žalobkyni prináležalo, aby v rámci spochybnenia napadnutých aktov predložila dôkazy s cieľom vyvrátiť vyvrátiteľnú domnienku väzby na sýrsky režim vyplývajúcu z kritéria rodinnej príslušnosti.
Všeobecný súd v prejednávanej veci vzhľadom na tvrdenia žalobkyne a dôkazy, ktoré predložila a ktoré sa týkajú na jednej strane jej súkromného a rodinného života a na druhej strane údajného rozpadu vzťahov medzi rodinou Machlúfovcov a sýrskym režimom, konštatoval, že tieto skutočnosti nemôžu vyvrátiť domnienku väzby na sýrsky režim.
Všeobecný súd dospel k podobnému záveru, pokiaľ ide o dôkazy v neprospech uvedené v doplňujúcom dôkaznom spise, ktorý Rada zaslala žalobkyni 31. mája 2022. Medzi ne patrí najmä článok vo Financial Times informujúci o tom, že žalobkyňa a ďalší členovia rodiny Machlúfovcov, ktorí sú žalobkyni blízki, nadobudli byty v Rusku prostredníctvom pôžičiek a finančných dohôd, ktoré umožňovali presmerovať finančné prostriedky mimo Sýrie, a tak obísť reštriktívne opatrenia uložené Úniou. Keďže žalobkyňa nespochybnila túto informáciu, ktorá tiež preukazuje existenciu väzieb medzi žalobkyňou a ďalšími členmi rodiny Machlúfovcov, na ktorých sa vzťahujú rovnaké reštriktívne opatrenia, nespresnila pôvod finančných prostriedkov, ktoré jej umožnili najmä nadobudnúť nehnuteľný majetok v Rusku. Všeobecný súd preto na jednej strane konštatoval, že napadnuté akty sú založené na dostatočne pevnom skutkovom základe, a na druhej strane, že žalobkyňa platne nevyvrátila domnienku väzby na sýrsky režim. Keďže napadnuté akty nie sú postihnuté nesprávnym posúdením, Všeobecný súd žalobu zamietol.
(
1
)	Rozhodnutie Rady 2013/255/SZBP z 31. mája 2013 o reštriktívnych opatreniach voči Sýrii (Ú. v. EÚ L 147, 2013, s. 14), zmenené rozhodnutím Rady (SZBP) 2015/1836 z 12. októbra 2015 (Ú. v. EÚ L 266, 2015, s. 75).
(
2
)	Pozri vykonávacie rozhodnutie Rady 2011/488/SZBP z 1. augusta 2011, ktorým sa vykonáva rozhodnutie 2011/273/SZBP o reštriktívnych opatreniach voči Sýrii (Ú. v. EÚ L 199, 2011, s. 74), a vykonávacie nariadenie Rady (EÚ) č. 755/2011 z 1. augusta 2011, ktorým sa vykonáva nariadenie (EÚ) č. 442/2011 o reštriktívnych opatreniach s ohľadom na situáciu v Sýrii (Ú. v. EÚ L 199, 2011, s. 33). Meno Mohammeda Machlúfa bolo z týchto zoznamov odstránené vykonávacím rozhodnutím Rady (SZBP) 2022/306 z 24. februára 2022, ktorým sa vykonáva rozhodnutie 2013/255/SZBP (Ú. v. EÚ L 46, 2022, s. 95), a vykonávacím nariadením Rady (EÚ) 2022/299 z 24. februára 2022, ktorým sa vykonáva nariadenie (EÚ) č. 36/2012 (Ú. v. EÚ L 46, 2022, s. 1).
(
3
)	Vykonávacie rozhodnutie Rady (SZBP) 2022/242 z 21. februára 2022, ktorým sa vykonáva rozhodnutie 2013/255/SZBP o reštriktívnych opatreniach voči Sýrii (Ú. v. EÚ L 40, 2022, s. 26), a vykonávacie nariadenie Rady (EÚ) 2022/237 z 21. februára 2022, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii (Ú. v. EÚ L 40, 2022, s. 6).
(
4
)	Nariadenie Rady (EÚ) č. 36/2012 z 18. januára 2012 o reštriktívnych opatreniach s ohľadom na situáciu v Sýrii, ktorým sa zrušuje nariadenie (EÚ) č. 442/2011 (Ú. v. EÚ L 16, 2012, s. 1), zmenené nariadením Rady (EÚ) 2015/1828 z 12. októbra 2015 (Ú. v. EÚ L 266, 2015, s. 1).
(
5
)	Rozhodnutie Rady (SZBP) 2023/1035 z 25. mája 2023, ktorým sa mení rozhodnutie 2013/255 (Ú. v. EÚ L 139, 2023, s. 49), a vykonávacie nariadenie Rady (EÚ) 2023/1027 z 25. mája 2023, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii (Ú. v. EÚ L 139, 2023, s. 1).
(
6
)	Pozri článok 27 ods. 2 písm. b) rozhodnutia 2013/255, zmeneného rozhodnutím 2015/1836.
(
7
)	Pozri článok 27 ods. 1 a článok 28 ods. 1 rozhodnutia 2013/255, zmeneného rozhodnutím 2015/1836.
(
8
)	Pozri článok 27 ods. 3 a článok 28 ods. 3 rozhodnutia 2013/255, zmeneného rozhodnutím 2015/1836.